**Til læraren**

*Kode 6* av Harald Nordtun

Spenningsforteljingar ber ofte element av mysterium i seg. Lesaren får små hint, men ikkje nok til å avsløre kva som har skjedd. Situasjonar og hendingar som er løyndomsfulle, kan vere ein rik grobotn for fantasi og sjølvskapte teoriar. Gjennom å arbeide med undervisingsopplegget til spenningsromanen *Kode 6* får elevane innsyn i eit lite mysterium som dei får utforske og utvikle eigne teoriar kring. Undervisingsopplegget tek sikte på å gjere elevane nysgjerrige på historia som blir fortald, samstundes som dei får øve seg på å bruke litterære grep for å skrive eigne spenningsforteljingar.

For at opplegget skal vere enkelt for deg å ta i bruk i klasserommet, har vi samla alle oppgåvene i ein presentasjon som du kan ha på lystavla framme i klasserommet. Oppgåvene kan du redigere og tilpasse etter behov.